Brand by JHB-matrasfabriekArgieffoto Een persoon is Donderdag ernstig beseer nadat ŉ brand by ŉ matrasfabriek in Benrose, Johannesburg uitgebreek het. Robert Mulaudzi, woordvoerder van die stad se nooddienste, het gesê die man is beseer nadat ŉ muur op hom geval het. Die fabriek moes ontruim word. Brandbestryders en vyf brandweerwaens is steeds besig op die toneel om die brand te bestry. Ambulanse is op bystand by die toneel.